एकटा एहन कला जेकरा वैश्विक पटल पर महिआ सब पहुंचेलक। इ एकटा एहन लोक कला अछि, जेकर संवर्धन आ संरक्षण मे महिलाक हाथ अछि। हम बात क रहल छि मिथिला चित्रकला के। एकरा मिथिला पेंटिंग कहल जाइत अछि। मानल जाइछ इ चित्र राजा जनक जी राम-सीता के विवाहक समय महिला कलाकार सं बनबेने छलैथ। मिथिला क्षेत्रक कतेको गामक महिला अहि कला मे दक्ष अछि। अपन असली रूप मे त इ पेंटिंग गामक माट्टी सं नीपल गेल भीत मे देखबाक भेटय छल, मुदा एकरा आब कपड़ा या फेर कागजक कैनवास पर खूब बनायल जाइत अछि।
 आय पूरा दुनिया मे एकर डंका बाएज रहल अछि। देशे नै, दुनिया के विकसित राष्ट्र मिथिला पेंटिंग के विशिष्टता पर मोहित अछि। स्वंय देशक प्रधानमंत्री नरेंद्र मोदी जहम चीन दौरे पर जा रहल छलैथ, त हुनकर कन्हा पर जे शॉल राखल छलैन, मिथिला पेंटिंग ओकर सुंदरता मे चाइर चांद लगा रहल छल। भारतक प्रधानमंत्री नरेंद्र मोदी के मिथिला पेटिंग सं अतेक लगाव इ बतेबाक लेल बेसी अछि जे इ पूरा दुनिया मे प्रसिद्ध भ रहल अछि।
 सन 1999 मे प्रदर्शित भेल मैथिली सिनेमा ‛सस्ता जिनगी महग सेनुर' के अपार सफलता इ साबित केलक जे पटकथा अगर नीक होय तऽ मिथिला मे बनल क्षेत्रीय आ भाषाई फिल्मो सेहो सफल भऽ सकैत अछि।
 दहेज-उत्पीड़न पर बनल एहि फिल्म मे मुख्य अभिनेता ललितेश झा, स्वाति आंनद, राजीव सिंह छलथि जहनकि मुरलीधर, मोना, विनीत कुमार झा ,बालकृष्ण झा, ललन सिंह, सुरेश आनंद, मार्शा, आभा, प्रेमलता मिश्र अहम भूमिका मे छलैथ।
 फिल्मक सबटा आठो गीत के शशिकांत चौधरी, अभिराज और मुरलीधर लिखने छलथि। फिल्मक सबटा गीत टुन स्टूडियो मुम्बई मे रिकॉर्ड भेल छल। संगीतकार मुरलीधर छलथि। पार्श्व गायक उदित नारायण झा, साधना सरगम, दीपा नारायण झा, मोहम्मद अजीज, सुरेश वाडेकर, राजेश झा आ मुरलीधर फिल्मक आठ गीत के स्वरबद्ध केलनि।
 ‛कनि हंसियौ नै सजनी गुलाब कहै येय' के पार्श्व गायक उदित नारायण झा, दीपा नारायण झा गेलथि। ‛गे छौरी नाच नाच' के मोहम्मद अजीज आ दीपा नारायण झा, ‛मुर्गा कहै छै कूँक रु कूं के दीपा नारायण झा, ‛तीर चला क नैना कोर सं' के साधना सरगम, ‛सस्ता जिनगी महग सेनुर' आ ‛पछिया उड़ाक ले गेलै बुच्ची सिमर के रुइया' के मुरलीधर स्वर देलथि।
 अहि फिल्मक एकटा होली के एक गीत ‛चटकदार चोली चुनर रंग लाल' के ललितेश झा, राजेश झा, सुरेश आनन्द आ मुरलीधर संगे गेने छलथि। खास गप्प इ अछि जे एहि गीतक शूटिंग होली के दिन निर्माता बालकृष्ण झाक गांव बलिया (मधुबनी) मे भेल छल।
 फिल्म मे कृष्णकांत (कृष्णा) के किरदार भोजपुरी, मैथिली आ गुजराती फिल्मक अभिनेता ललितेश झा निभेने छलथि। जहनकि कृष्णा के प्रेमिका राधा के भूमिका उज्जैन, मध्य प्रदेश के स्वाति आनंद निभेलथि। हिनका अहाँ मशहूर टीवी सीरियल ‛कुमकुम भाग्य' (मिताली भाभी के रोल) 'पवित्र रिश्ता' आ ‛नागिन' आदि मे देखने हेबनी।
 खलनायक गजराज के भूमिका मे राजीव सिंह छलथी, फिल्म मे हिनकर इ किरदार लोक के बड़ पसन्द आयल छल। कृष्णा के बहिन चंदा के किरदार मोना निभेलनी जहनकि पण्डित नागेन्द्रनाथ के रोल लल्लन सिंह केने छलथि। अमरनाथ के भूमिका मुरलीधर निभेलथि, संटूआ के किरदार मे रोमी ठाकुर छल ओतय मार्शा संटूआ प्रेमिका टुनिया रोल मे छली।
 निर्माता बालकृष्ण झा बलदेव के भूमिका निभेलथि, बलदेव के पत्नी ‛सरसों वाली' के किरदार अनुराधा आ हुनकर मां के भूमिका रूबी अरुण निभेने छलथि।
 छोट भूमिका मे विनीत झा शैतान सिंह, सुरेश आनन्द रंकुलाल, प्रेमलता मिश्र गजराज के मां, कल्पना झा राधा के काकी, बसंत कुमार राधा के काका, बिंदी चौधरी टुनिया के बापक भूमिका मे छलथि।
 अहि फिल्मक निर्माण हेबा मे असली समस्या छल निवेश करबाक। पार्टनरशिप के तहत 51% बालकृष्ण झा आ 49% निवेश पर मुरलीधर के सहमति बनलनी। अहि फिल्म शूटिंग नेहरा गांव मे भेल छल।
 फिल्म ‛सस्ता जिनगी महग सेनुर' के हिट हेबाक पाछु स्क्रिप्ट के विशेष योगदान छल, चूंकि कहानी दहेज आ महिला उत्पीड़न पर आधारित छल तैं दर्शक कहानी आ फिल्मक किरदार सं भावनात्मक जुड़ाव महसूस केलक। ओहि दौर मे क्षेत्रीय भाषा मे बनल कमे फिल्म छल जे बिहारक सिनेमाघर मे सौ-सौ दिन चलल होय, ‛सस्ता जिनगी महग सेनुर' सफलता मैथिली सिनेमाक बहुते प्रोत्साहित केने छल।
 बाबा हरिहरनाथ अंकुरी महादेव मंदिर, समस्तीपुर जिलाक खानपुर प्रखंडक हरिहरपुर खेढी गांव मे बूढ़ी गंडक नदी सं मात्र दु किलोमीटर पर इ मंदिर अवस्थित अछि। एतय महाशिवरात्रि के अवसर पर श्रद्धालु सब बहुते संख्या मे भोले बाबा केर दर्शन करबाक लेल आबय अछि। महाशिवरात्रि के दिन सांझ मे बहुते भव्य जुलूसक संग बरियाती निकालल जाइत अछि आ रात्रि मे शिव विवाह बहुते धूमधाम सं मनायल जाइत अछि। शिव विवाह सम्पन्न भेलाक उपरांत भोरे सं बेसी संख्या मे जिला आ लगपासक एवं विभिन्न क्षेत्र सं भक्तगण शिव जी के दर्शन लेल आबैत अछि।
 एहि ठामक मेलाक तैरपत्ता आ जिलेबी प्रसिद्ध अछि। बाबा हरिहरनाथ महादेव शिवलिंग के प्रति भक्तक आस्था सदियों बरख पुराण अछि। बाबा हरिहरनाथ अंकुरी महादेव मंदिर मिथिला के प्रसिद्ध ज्योतिर्लिंग महादेव मे सं एक अछि। महादेव अंकुरित अछि जे चरबाहा स्थल पर प्रकट भेल छल। आय सं बहुते वर्ष पहिले चरबाहा गाय चराबय जाइत छल त एक दिन ओ देखलक जे गाय अपन सबटा दूध एकटा खास स्थान गिरा दएत छल। इ घटना निरंतर कतेको दिन धरि चलल तहन चरबाहा ग्रामीण के सूचना देलक ग्रामीण ओहि स्थल पर जा क खोदाई केलक त शिवलिंग प्रकट भेल।
 एकटा भक्तक कोबला पूरा भेला पर एतय मंदिर के निर्माण करौलक। बाबा हरिहरनाथ महादेव कोबला आ आस्थाक सबसं बड़का केंद्र अछि।
 आरति श्रीजनक-दुलारी की।
 सीताजी रघुबर-प्यारी की। ।
 जगत-जननि जगकी विस्तारिणि,
नित्य सत्य साकेत विहारिणि।
 परम दयामयि दीनोद्धारिणि,
मैया भक्तन-हितकारी की। ।
 आरति श्रीजनक-दुलारी की।
 सतीशिरोमणि पति-हित-कारिणि,
पति-सेवा-हित-वन-वन-चारिणि।
 पति-हित पति-वियोग-स्वीकारिणि,
त्याग-धर्म-मूरति-धारी की। ।
 आरति श्रीजनक-दुलारी की। ।
 विमल-कीर्ति सब लोकन छाई,
नाम लेत पावन मति आई।
 सुमिरत कटत कष्ट दुखदायी,
शरणागत-जन-भय-हारी की। ।
 आरति श्रीजनक-दुलारी की।
 सीताजी रघुबर-प्यारी की। ।
 ।26, अक्टूबर।।अन्नकूट, गोवर्धन पूजा।।गु.
 श.
 ।20 नवम्बर।।उत्पन्ता एकादशी,